पाएं अपने शहर की ताज़ा ख़बरें और फ्री ई-पेपरडाउनलोड करें
जिले के सबसे बड़े बांगड़ अस्पताल में कोरोना के चलते सभी बेड फुल हैं। हालत ऐसी है कि किसी की मौत होने या डिस्चार्ज होने पर ही कोविड मरीज को बेड मिल पा रहा है। जानलेवा बने कोविड की ऐसी स्थिति को देखते हुए सर्दी, जुकाम, बुखार, हृदय, शुगर, मनोरोग आदि से पीड़ित शहरवासी भी बांगड़ अस्पताल में चिकित्सक से जांच करवाने के लिए आने से बच रहे हैं। लोगों के मन में शंका रहती है कि अस्पताल पहुंचने पर कही वे भी कोविड की चपेट में न आ जाए। इसके चलते निजी अस्पतालों में उपचार करवाने पहुंचना ज्यादा पसंद कर रहे हैं।
बांगड़ अस्पताल का प्रतिदिन का आउटडोर करीब 1200-1500 के बीच रहता था। इन दिनों अस्पताल पहुंचने वाले ज्यादातर मरीज कोरोना के कारण सांस की तकलीफ होने पर पहुंच रहे हैं। जिन्हे कोविड ओपीडी में रजिस्ट्रेशन के बाद भर्ती करने की प्रक्रिया चल रही हैं। वर्तमान में अस्पताल का आउटडोर करीब 200-300 के करीब रह गया हैं।
निजी अस्पतालों में बढ़ी भीड़
बांगड़ अस्पताल उपचार के लिए जाने के दौरान कोविड की चपेट में न आ जाए इस डर से ज्यादातर शहरवासी बांगड़ अस्पताल जाने से भी बच रहे हैं। ऐसे में निजी अस्पतालों में इन दिनों मरीजों की भीड़ अन्य दिनों की अपेक्षा ज्यादा देखने को मिल रही है। शहर के प्रमुख निजी अस्पतालों में चिकित्सकों के रूम के बाहर मरीजों की कतार नजर आती हैं। कोई शुगर तो कोई हृदय रोग का मरीज हैं तो कोई मानसिक रोग का।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn